**DANI MARKETINGA**

**TRŽIŠTE I NOVE GENERACIJE – MARKET&NG**

Vedrana Sabljo
Vij. J. Gotovca 11,
31 000 Osijek, Hrvatska

vedrana.sabljo@gmail.com

Tel: +385919446468

Anja Bradarić
N. Tesle 1a,
31 400 Đakovo, Hrvatska
anj.bradaric@gmail.com

Tel: +385958294250

Na Ekonomskome fakultetu u Osijeku u razdoblju od 6. do 8. travnja 2016. godine, održana je stručna konferencija pod nazivom *„Tržište i nove generacije“.* Stručna je konferencija organizirana u suradnji s Katedrom za marketing Ekonomskoga fakulteta u Osijeku, Hrvatskom udrugom za marketing (CROMAR) i Kreativnom agencijom Adverta, a na inicijativu Bookmark - udruge studenata marketinga, pod sloganom „*Povratak u budućnost“.*

Trodnevna je konferencija okupila vodeće predstavnike nove generacije marketinške industrije. Konferenciju su činila brojna predavanja i radionice vrhunskih predavača i marketinških stručnjaka koji su svoja znanja i iskustva podijelila sa sudionicima konferencije. Cilj je bio potaknuti osobni i profesionalni razvoj sudionika konferencije te ih motivirati na cjeloživotno učenje i usavršavanje. Inicijativa je krenula od ideje da se poveže marketinška teorija s praksom te na taj način približi studentima realan svijet marketinga. Osim studenata, ciljani sudionici bili su članovi akademske zajednice, osobe iz marketinške struke i svi zaljubljenici u marketing.

Vizija stručne konferencije odražava želju za postankom središnjom konferencijom ove regije, usmjerene na marketinšku industriju i nove generacije marketinga. Navedeno potkrepljuje zainteresiranost ciljane publike te izvrstan odaziv na konferenciju. Jedan od razloga takve izvrsne posjećenosti bilo je besplatno sudjelovanje za sve zainteresirane, što je u kombinaciji s vrhunskim stručnjacima s marketinške scene bila dobitna kombinacija. Kroz sva tri dana ukupno je održano 10 predavanja koje je posjetilo 440 sudionika te 8 radionica sa 150 sudionika, što čini 590 sudionika na trodnevnoj konferenciji. Osim navedenoga, studenti koji su pokazali izvrsnost u analizi slučajeva, u suradnji s poslovnim subjektima izložili su svoje radove te su na taj način pokazali svoju kreativnost i marketinške ideje. Konferencija je završena s panel raspravom pod nazivom: *Domaća priča na stranom tržištu.*

S obzirom da je ove godine, po prvi put, održana stručna konferencija koja se pokazala uspješnom, kako od strane organizatora, tako i od strane zainteresiranih posjetitelja i predavača, nadati se je da je ovo tek početak jedne dobre marketinške priče.

Facebook: <https://www.facebook.com/trziste.nove.generacije/>

Web: <http://www.efos.unios.hr/trziste-i-nove-generacije/>